બાળકો માટે મોબાઇલ ફોન વિન્ડો ટુ ધ વર્લ્ડ છે. એમને માટે આ સંદેશાઓની આપ-લે કરવાનું માધ્યમ નથી, કારણ કે શિશુકાળમાં એવી બહુ જરૃર પડતી નથી. જ્યાં સુધી તમારી પાસે બાળકોને આપવાના સારા આકર્ષક વિકલ્પો હશે ત્યાં સુધી સ્વયં સ્વૈરવિહારની એને કોઈ જરૃર નથી. તમે આપેલા વિકલ્પોમાં પણ શાળાઓનો બોધ અને વડીલોની શિખામણો જ હશે તો એ બાળક એમાંથી છટકી જશે. મનોરંજનનાં વાઘા પહેરાવેલું જ્ઞાન જ આવતીકાલની પેઢીને માફક આવશે. એનું કોઈ આશ્ચર્ય નથી, કારણ કે એક જમાનામાં વડીલોથી છુપાઈને ફિલ્મ જોવા જનારો વર્ગ હતો. એ જ રીતે આજે વડીલોથી છૂપાઈને મોબાઇલ ફોન તરફ આકર્ષણ ધરાવનારો વર્ગ છે જ.